CELEX: 62014CA0418
Language: et
Date: 2016-06-02 00:00:00
Title: Kohtuasi C-418/14: Euroopa Kohtu (üheksas koda) 2. juuni 2016. aasta otsus (Wojewódzki Sąd Administracyjny we Wrocławiu eelotsusetaotlus – Poola) – ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna versus Dyrektor Izby Celnej we Wrocławiu (Eelotsusetaotlus — Aktsiis — Direktiiv 2003/96/EÜ — Mootorikütuste ja kütteainete erinevad aktsiisimäärad — Kütteaine aktsiisimäära kohaldamise tingimused — Igakuise kinnituste koonddeklaratsiooni esitamine selle kohta, et ostetud tooted on mõeldud kütteks kasutamiseks — Koonddeklaratsiooni esitamata jätmisel mootorikütustele ette nähtud aktsiisimäära kohaldamine — Proportsionaalsuse põhimõte)

8.8.2016   
            
            
               ET
            
            
               Euroopa Liidu Teataja
            
            
               C 287/7
            
         Euroopa Kohtu (üheksas koda) 2. juuni 2016. aasta otsus (Wojewódzki Sąd Administracyjny we Wrocławiu eelotsusetaotlus – Poola) – ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna versus Dyrektor Izby Celnej we Wrocławiu
   (Kohtuasi C-418/14) (1)
   
   ((Eelotsusetaotlus - Aktsiis - Direktiiv 2003/96/EÜ - Mootorikütuste ja kütteainete erinevad aktsiisimäärad - Kütteaine aktsiisimäära kohaldamise tingimused - Igakuise kinnituste koonddeklaratsiooni esitamine selle kohta, et ostetud tooted on mõeldud kütteks kasutamiseks - Koonddeklaratsiooni esitamata jätmisel mootorikütustele ette nähtud aktsiisimäära kohaldamine - Proportsionaalsuse põhimõte))
   (2016/C 287/08)
   Kohtumenetluse keel: poola
   
      Eelotsusetaotluse esitanud kohus
   
   Wojewódzki Sąd Administracyjny we Wrocławiu
   
      Põhikohtuasja pooled
   
   
      Kaebaja: ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna
   
      Vastustaja: Dyrektor Izby Celnej we Wrocławiu
   
      Resolutsioon
   
   Nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (muudetud nõukogu 29. aprilli 2004. aasta direktiiviga 2004/75/EÜ) ja proportsionaalsuse põhimõtet tuleb tõlgendada nii, et:
   
               —
            
            
               nendega ei ole vastuolus siseriiklikud õigusnormid, mille kohaselt peavad kütteainete müüjad esitama selleks ette nähtud tähtajaks igakuise koonddeklaratsiooni kaubasaajate kinnitustest selle kohta, et ostetud tooted on mõeldud kütteks kasutamiseks, ja
            
         
               —
            
            
               nendega on vastuolus siseriiklikud õigusnormid, mille kohaselt kohaldatakse sellise koonddeklaratsiooni tähtajaks esitamata jätmisel müüdud kütteainele mootorikütuse aktsiisimäära isegi juhul, kui on tuvastatud, et nende toodete kasutamine kütteks on väljaspool kahtlust.
            
         
      (1)  ELT C 462, 22.12.2014.